CELEX: 52003XG0626(01)
Language: da
Date: 2003-05-13 00:00:00
Title: Rådets konklusioner af 13. maj 2003 om "industriel konkurrenceevne i et udvidet Europa"

Avis juridique important

|

52003XG0626(01)

Rådets konklusioner af 13. maj 2003 om "industriel konkurrenceevne i et udvidet Europa"  

EU-Tidende nr. C 149 af 26/06/2003 s. 0001 - 0003

Rådets konklusioneraf 13. maj 2003om "industriel konkurrenceevne i et udvidet Europa"(2003/C 149/01)RÅDET FOR DEN EUROPÆISKE UNION,1. SOM HENVISER TIL- konklusionerne fra Det Europæiske Råds møde i Lissabon om senest i 2010 at gøre EU til den mest konkurrencedygtige og dynamiske videnbaserede økonomi i verden, som kan skabe en holdbar økonomisk vækst med flere og bedre job og større social samhørighed samt den videre udformning af denne strategi på Det Europæiske Råds møder i Stockholm, Göteborg og Barcelona- konklusionerne fra Det Europæiske Råds møde i Barcelona om, at de samlede udgifter til forskning og udvikling og innovation i EU bør øges, så de nærmer sig 3 % af BNP senest i 2010- konklusionerne fra Det Europæiske Råds møde i Sevilla, som udtrykte tilfredshed med handlingsplanen om bedre og enklere lovgivningsrammer- konklusionerne fra Det Europæiske Råd i København om udvidelsen- Rådets konklusioner af 3. marts 2003 om fremme af iværksætterkultur og små virksomheder- bidraget fra Rådet (konkurrenceevne) til Det Europæiske Råds forårsmøde 2003, vedtaget på samlingen den 3. marts 2003- konklusionerne fra Det Europæiske Råds møde i Bruxelles den 20. og 21. marts 2003 om, at det i forbindelse med forbedringen af den europæiske konkurrenceevne er vigtigt at indføre en ny tilgang til industripolitikken,2. HAR MED TILFREDSHED NOTERET SIG Kommissionens meddelelse om "Industripolitik i et udvidet Europa", hvori det understreges, at det er vigtigt, at industrien bidrager til konkurrenceevnen,3. ERKENDER,- at afmatningen i væksten af produktiviteten i EU er en udfordring, som gør det vanskeligere at opfylde målene i Lissabon-strategien og derfor kræver, at der træffes effektive modforanstaltninger- at udvidelsen af Den Europæiske Union vil give industrien både muligheder og udfordringer også med hensyn til teknologiske og organisatoriske ændringer, nye samfundsmæssige krav og globaliseringen, herunder øget konkurrence på verdensmarkedet og ændrede globale rammevilkår- at industrien skal spille en afgørende rolle for at nå de mål, der blev opstillet på Det Europæiske Råds møde i Lissabon, og inden for rammerne af Den Europæiske Unions strategi for bæredygtig udvikling- at det er nødvendigt at tage politikken for industriens konkurrenceevne op til fornyet overvejelse, således som det fremgår af en række rådsresolutioner og -konklusioner og adskillige rapporter og meddelelser fra Kommissionen, så denne politik kan tilpasses til de aktuelle forhold som led i Rådets horisontale rolle for at sikre en integreret strategi, der kan fremme konkurrenceevne og vækst,4. UNDERSTREGER,- at industripolitikken er horisontal og indebærer, at der anvendes erhvervspolitiske instrumenter. Den skal etablere rammevilkår, der er gunstige for industriens konkurrenceevne, samtidig med at der tages hensyn til de enkelte sektorers særlige behov og karakteristika- at det af hensyn til overensstemmelsen mellem de forskellige fællesskabspolitikker er nødvendigt, at der mellem den bæredygtige udviklings tre søjler, dvs. den økonomiske, den sociale og den miljømæssige søjle, er en balance, som forbedrer konkurrenceevnen- at en effektiv industripolitik kræver, at der tilstræbes en passende balance mellem de forskellige mål for Fællesskabets politikker, som indvirker på industriens konkurrenceevne- at det er vigtigt, at der gøres en aktiv indsats for at udvikle viden, innovation og iværksætterånd, der er nøglebetingelserne for industriens konkurrenceevne- at der i industripolitikkens udformning og gennemførelse skal tages passende hensyn til de små virksomheders behov- at industrien og servicesektoren er indbyrdes afhængige og af betydning for EU's konkurrenceevne, og at der i den forbindelse skal tages hensyn til SMV'ernes særlige behov- at et højt niveau af social samhørighed, uddannelse og erhvervsuddannelse er kerneelementer i den videnbaserede økonomi og i konkurrenceevnen- at konkurrencepolitikken er vigtig for at styrke industriens globale konkurrenceevne, samtidig med at der sikres komplementaritet og synergier mellem konkurrence- og industripolitikken- at det er vigtigt, at handlingsplanen for risikovillig kapital hurtigt gennemføres i hele EU- at det med henblik på etablering og udvikling af virksomheder i Europa er vigtigt at sikre, at det indre marked gennemføres fuldt ud, herunder det indre marked for tjenesteydelser- at en veludviklet infrastruktur og integrerede energi-, transport- og telekommunikationsnet er af afgørende betydning for, at det indre marked kan fungere korrekt, men også for konkurrenceevnen, ikke mindst set i forhold til udvidelsen. Med henblik herpå må de mål, der blev opstillet af Det Europæiske Råd i Barcelona, opfyldes fuldstændigt under behørig hensyntagen til forsyningspligtydelser- at de rammer, institutioner og instrumenter, der er nødvendige for erhvervsklimaet og industrien, er til stede og fungerer effektivt- at det er nødvendigt at tilskynde virksomhederne til effektiv anvendelse af informations- og kommunikationsteknologi, nye ledelsesværktøjer og uddannelse af arbejdskraft for at opnå en væsentlig forøgelse af produktiviteten og for at investere mere i forskning og udvikling og innovation,5. HENSTILLER TIL MEDLEMSSTATERNE OG DE TILTRÆDENDE LANDE,- at de gennem deres industripolitiske instrumenter bidrager aktivt til at nå målene i Lissabon-strategien og strategien for bæredygtig udvikling- at de bestræber sig på at forbedre sammenhængen mellem de forskellige nationale og regionale politikker, der indvirker på industriens konkurrenceevne- at de, hvor det er relevant, anvender "tænk småt først"-princippet, når de udarbejder nye retsakter eller reviderer de eksisterende- at de bidrager til at øge den europæiske industris konkurrenceevne ved at gennemføre systematiske konsekvensanalyser under hensyn til national praksis og det nationale retssystem samt høringer vedrørende deres fremtidige lovgivning, navnlig ved at interessenter inddrages fuldt ud- at de drager omsorg for, at der tilskyndes til innovation og forskning ved at fremme og stimulere etableringen af innovationsklynger og -net for således at bidrage til at forbedre industriens konkurrenceevne og skabe et gunstigere klima for iværksætterkultur- at de træffer alle nødvendige foranstaltninger til at sikre en varig og målelig forbedring af, hvordan det indre marked fungerer, navnlig ved at fremskynde gennemførelsen af den relevante fællesskabslovgivning- at de fortsat bestræber sig på at styrke konkurrencepolitikken og nedsætte det samlede niveau for statsstøtte og omdirigere den mod horisontale mål af fælles interesse, herunder samhørighedsmål og bl.a. forskning og udvikling samt innovation,6. HENSTILLER TIL KOMMISSIONEN,- at den intensiverer arbejdet med en ny tilgang til industripolitik- at den regelmæssigt aflægger rapport om udviklingen og især om midlerne til bedre integrering af de forskellige fællesskabspolitikker, der indvirker på industriens konkurrenceevne- at den viderefører arbejdet med handlingsplanen om "bedre og enklere lovgivningsmæssige rammer" og integrerer "tænk småt først"-princippet samt forbedrer de regler, der indvirker på konkurrenceevnen, herunder den nye metode til produktpolitik og udvikling af europæiske standarder samt i givet fald overvejer mulige alternativer til lovgivning for at undgå urimelige administrative byrder- at den fortsætter udviklingen af den udvidede konsekvensvurdering og systematiske høring af de berørte parter om alle de vigtigste forslag til EU-lovgivning for at sikre en afbalanceret tilgang til de politikker, der indvirker på virksomhedernes konkurrenceevne, og at europæiske virksomheder opererer på lige vilkår i den globale økonomi- at den så hurtigt som muligt orienterer Rådet om forslag, der vil blive gjort til genstand for en udvidet konsekvensvurdering, og om resultaterne heraf, når de foreligger, således at det derved bliver lettere at pege på de forslag, som sandsynligvis vil have væsentlig betydning for konkurrenceevnen- at den undersøger industrisektorernes konkurrenceevne, der i øjeblikket står over for store konkurrencemæssige udfordringer, og om nødvendigt foreslår ethvert relevant initiativ med henblik på at forbedre konkurrenceevnen under hensyn til SMV-dimensionen- at den undersøger de nye industriers driftsvilkår for at fremme den økonomiske aktivitet og et nyt globalt lederskab, der bygger på ny teknologi- at den analyserer industriens behov og særlige karakteristika og udvidelsens indvirkning på konkurrenceevnen og tager hensyn til resultaterne, når der foreslås nye initiativer- at den mere generelt i forbindelse med Kommissionens strategi for tjenesteydelser undersøger tjenesteydelsernes bidrag til den europæiske industris konkurrenceevne,7. OPFORDRER MEDLEMSSTATERNE, DE TILTRÆDENDE LANDE OG KOMMISSIONEN TIL,- at de regelmæssigt udveksler oplysninger om deres respektive industri- og konkurrencepolitikker og baserer sig på anvendelse af Best-procedure ved fastlæggelse af kritiske faktorer og foreslår politiske henstillinger- at de undersøger, hvordan der kan udvikles synergier, og at de med fokus på den konkrete gennemførelse forbedrer udvekslingen af oplysninger og god praksis inden for de forskellige områder af industripolitikken under hensyn til de nationale og regionale særpræg og med frivillig anvendelse af en åben koordinationsmetode, herunder også en peer review-proces- at de inden for rammerne af Rådets igangværende arbejde med en integreret konkurrencestrategi opstiller en køreplan for, hvordan industripolitikken helt konkret kan bidrage til at nå målene i Lissabon-strategien, navnlig i forbindelse med en strategi for bæredygtig udvikling, og at de overvåger de fremskridt, der gøres.